ناوەندوو ئەرەیاونای و چاپەمەنیی هەپەگەی جە ئەرەیاوناێوەنە باسوو ئانەیش کەرڎەن کە، " سوپاو تورکی ئەرەگیری کە زاپنە گیرش وارڎەن و عاسی بییەن، وەروو ئانەیە ئۊپراسیۊنێوە ئەرەگیری جە خەتەو کەشوو ئامێدییوە تا بەشێوە فرەو مەتینای وەڵا کەرۊوە، جە ٩و ئەیلوولی بەدماوە جە زەمین و عاسمانۊ چندین بۊردومانێش پەی سەروو هەرێموو گەشمەرڎە دەلیلوو وەرنیشتوو زاپی کەرڎێنۍ. بڕۍ یاگێچنە بە پاڵپەشتیی عاسمانی بڕۍ سەروازێش وەزنێنێرە. بەینوو هێزەکامانە و ئەرەگیرانە جەنگی قورس هەن. ئا جەنگە هەڵای بەرڎەواما. دیارا سوپای ئەرەگیرە تا بتاوۊ وێش جە دۊخی بەبنبەسیاواو زاپی نەجات بدۊ،خەریکوو فرستەۍ چینەینە.
سوپاو تورکی و پەدەکە پاڵوو یۊینە ئینۍ سەنگەرنە
سوپاو تورکی ساڵەی ویەرڎۍ وەختۍ ناچارە بییە بەرزاییەکاو لای سەری شاروو ئامێدیوە کێشیۊوە، ئا مەنتێقێشا دێبێنۍ دەسوو پەدەکەیۊ. جە ٩ و ١٠و ئەیلوولینە سوپاو تورکی ئەرەگیری سەروازاو وێش چا یاگانە وەزنێرە، کە دێبێنێشا دەسوو پەدەکەیۊ  و ئینۍ نزیکوو سەنگەرەکاو پەدەکەیۊ. گردوو ئا یاگانە کە دەوڵەتوو تورکی جارێوە تەر گێڵانۊ پەیشا، هێزەکاو پەدەکەیش چەنەنۍ و سیستموو سەنگەرەکایچشا ئینا پاڵوو یۊینە.
مشۊم خەڵکە وەڵاتپارێزنەکەما و ڕای گردین بزانا، کە گەریلاکاو ئازادیی کوردستانی بەتندی وەرپەرچوو هجوومەکەو سوپاو تورکی مداوە و گوڕ بە مدرامانوو وێشا دژوو ئەرەگیرا مدا."
هەپەگە  بارەو چالاکییەکاو گەریلای و هجوومەکاو سوپاو تورکی ئەرەگیریوە ئەرەیاونانش:
هەرێموو گەشمەرڎە دەلیلوو وەرنیشتوو زاپی
- ڕۊو ١٠و ئەیلوولی سەعات ٠٧:٠٠، ١٠:٣٠. ١٤:٠٠. ١٤:٤٥، ١٨:٥٠. ٢٣:٣٠ ئەرەگیرۍ مەیدانوو مدرامانوو کەشوو جوودینە بە چەکی قورس کریۍ ئامانج و شش سەنگەرۍ گورزشا وەنە شنیا. ئی چالاکیۍ هێزەکاو یەژاستاریما کەرڎۍ.
- ڕۊو ١٠و ئەیلوولی سەعات ٢٢:١٠ ئەرەگیرۍ مەیدانوو مدرامانوو کەشوو جوودینە، بە چەکی نیوئۊتۊماتیک کریۍ ئامانج و گورز وەنەو سەنگەرێوە شنیا.
-هێزەکاو یەژاستاریما ٥ جارۍ چا هەلیکۊپتەرە هجوومبەرا ئامێوە دەس، کە مەیدانوو مدرامانوو کەشوو ئامێدیشا بەینوو سەعات ٢٠:٠٠ بۊ ٢٤:٠٠ بۊردومان کەرد.
- ڕۊو ١١و ئەیلوولی سەعات ٠٤:٠٠ ئەرەگیرۍ مەیدانوو مدرامانوو کەشوو جوودینە بە چەکی قورس کریۍ ئامانج، چالاکییەکە هێزەکاو یەژاستاریما کەرد.
ڕۊو ١١و ئەیلوولی سەعات ٠٦:٢٠ ئا ئەرەگیرۍ جە مەیدانوو مدرامانوو کەشوو ئامێدیینە کەوتۍ جموجووڵۊ، بە تاکتیکوو نیشانەماڕۍ کریۍ ئامانج و ئەرەگیرێوە سزا دریا. جەنازەو ئا ئەرەگیرەیە ئینا چێروو کۊنتڕۊڵوو هێزەکامانە.
هەرێموو زاپی؛
- ڕۊو ٨وو ئەیلوولی سەعات ٠٨:٠٠ ئەرەگیرۍ جە مەیدانوو مدرامانوو کۊکەڕێنە بە چەکی کەسی کریۍ ئامانج.
هجوومەکاو سوپاو تورکی ئەرەگیری
-١٠و ئەیلوولی مەیدانوو مدرامانوو شاخی ئامێدی لە هەرێمی شەهید دەلیلی ڕۊژئاوای زاپ ٦ جار و  گۊڕەپانی بەرخودانی شاخی بەهاریش یەک جار، گردیوە ٧ جارۍ بە فڕۊکەی جەنگی بۊردومانۍ کریۍ.
-١٠و ئەیلوولی هەرێمەکاو مدرامانوو کەشوو جودیینە، کەشوو ئامێدی جە هەرێموو گەشمەرڎە دەلیلوو وەرنیشتوو زاپی و مەیدانوو مدرامانوو مەتیناینە بە هەلیکۊپتەری هجوومبەر بۊردومانۍ کریۍ.
هەرێمەکاو زاپی، گەشمەرڎە دەلیلوو وەرنیشتوو زاپی و خواکورکیشا تۊپوارانۍ کەرڎێ".
س.ز
